《寄戴山人》
元代·张昱

近水斋房自掩扉，若耶溪路客来稀。沉浮里闬时将隐，俯仰人来事已非。

小妾谩歌杨柳曲，高年浑称薜萝衣。谁能富与封君等，千亩湖田紫芋肥。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。